SL Uradni list Evropske unije L 230/58

ODLOČBA NADZORNEGA ORGANA EFTE

št. 293/15/COL

z dne 14. julija 2015

o odobritvi nacionalnega programa, ki ga je ustanovila Islandija za nadzor salmonele pri perutnini in perutninskih proizvodih [2016/1421]

NADZORNI ORGAN EFTE JE –

ob upoštevanju akta iz točke 8b dela 7.1 poglavja I Priloge I k Sporazumu EGP (Uredba (ES) št. 2160/2003 Evropskega parlamenta in Sveta z dne 17. novembra 2003 o nadzoru salmonele in drugih opredeljenih povzročiteljih zoonoz, ki se prenašajo z živili (1)),

ob upoštevanju akta iz točke 17 dela 6.1 poglavja I Priloge I k Sporazumu EGP (Uredba (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (2)),

ob upoštevanju akta iz točke 53 dela 7.2 poglavja I Priloge I k Sporazumu EGP (Uredba Komisije (EU) št. 200/2010 z dne 10. marca 2010 o izvajanju Uredbe (ES) št. 2160/2003 Evropskega parlamenta in Sveta glede cilja Unije za zmanjšanje razširjenosti serotipov salmonele v odraslih matičnih jatah Gallus gallus (3)),

ob upoštevanju akta iz točke 55 dela 7.2 poglavja I Priloge I k Sporazumu EGP (Uredba Komisije (EU) št. 517/2011 z dne 25. maja 2011 o izvajanju Uredbe (ES) št. 2160/2003 Evropskega parlamenta in Sveta glede cilja Unije za zmanjšanje razširjenosti nekaterih serotipov salmonele pri nesnicah vrste Gallus gallus ter o spremembi Uredbe (ES) št. 2160/2003 in Uredbe Komisije (EU) št. 200/2010 (4)),

ob upoštevanju akta iz točke 57 dela 7.2 poglavja I Priloge I k Sporazumu EGP (Uredba Komisije (EU) št. 200/2012 z dne 8. marca 2012 o cilju Unije za zmanjšanje Salmonelle enteritidis in Salmonelle typhimurium v jatah brojlerjev, določenem v Uredbi (ES) št. 2160/2003 Evropskega parlamenta in Sveta (5)),

ob upoštevanju akta iz točke 51 dela 7.2 poglavja I Priloge I k Sporazumu EGP (Uredba Komisije (EU) št. 1190/2012 z dne 12. decembra 2012 o cilju Unije za zmanjšanje Salmonelle Enteritidis in Salmonelle Typhimurium v jatah puranov, določenem v Uredbi (ES) št. 2160/2003 Evropskega parlamenta in Sveta (6)), kakor je bil prilagojen Sporazumu EGP s točko 4(d) Protokola 1 k Sporazumu EGP ter členom 1(2) in členom 3 Protokola 1 k Sporazumu o nadzornem organu in sodišču,

ob upoštevanju Odločbe Nadzornega organa Efte (v nadaljnjem besedilu: Nadzorni organ) št. 494/13/COL z dne 11. decembra 2013 o pooblastitvi člana kolegija s posebno odgovornostjo za veterinarske in fitosanitarne zadeve, da sprejme nekatere odločitve in ukrepe (št. dokumenta: 683826) in zlasti točke 1 Odločbe,

Ob upoštevanju naslednjega:

Namen Uredbe (ES) št. 2160/2003 je zagotoviti sprejetje ustreznih in učinkovitih ukrepov za odkrivanje in nadzor salmonele in drugih povzročiteljev zoonoz v vseh ustreznih fazah proizvodnje, predelave in distribucije, zlasti na ravni primarne proizvodnje, da se zmanjša njihova razširjenost in tveganje, ki ga predstavljajo za javno zdravje.

Z Uredbo (EU) št. 200/2010 je bil na ravni EGP določen cilj za zmanjšanje razširjenosti vseh serotipov salmonele, ki so pomembni za javno zdravje, v matičnih jatah vrste Gallus gallus na ravni primarne proizvodnje.

Z Uredbo (EU) št. 517/2011 je bil na ravni EGP določen cilj za zmanjšanje razširjenosti nekaterih serotipov salmonele pri nesnicah vrste Gallus gallus.

Z Uredbo (EU) št. 200/2012 je bil na ravni EGP določen cilj za zmanjšanje razširjenosti Salmonelle Enteritidis in Salmonelle Typhimurium v jatah brojlerjev.

Z Uredbo (EU) št. 1190/2012 je bil na ravni EGP določen cilj za zmanjšanje razširjenosti Salmonelle Enteritidis in Salmonelle Typhimurium v jatah puranov.

Za izpolnitev ciljev na ravni EGP morajo države članice ustanoviti nacionalne programe za nadzor salmonele pri ustreznih populacijah in programe predložiti Nadzornemu organu v skladu z Uredbo (ES) št. 2160/2003.

Islandija je predložila svoj nacionalni program za nadzor salmonele pri perutnini in perutninskih proizvodih. Cilj programa je zmanjšanje razširjenosti vseh serovarjev salmonele na manj kot 1 % v vseh jatah perutnine, tj. v matičnih jatah vrste Gallus gallus, pri nesnicah vrste Gallus gallus, v jatah brojlerjev ter jatah puranov.

Nadzorni organ je bil mnenja, da bi bilo program, ki ga je predložila Islandija, treba odobriti, saj je skladen z vso ustrezno veterinarsko zakonodajo EGP, zlasti z Uredbo (ES) št. 2160/2003. Vendar Nadzorni organ opozarja, da Islandija ni zagotovila potrebnih informacij za oceno, ali je program nadzora enakovreden tistima, ki sta bila odobrena za Finsko in Švedsko, kakor sta določena v členu 8 Uredbe (ES) št. 853/2004.

Zato je Nadzorni organ z Odločbo št. 209/15/COL zadevo posredoval veterinarskemu in fitosanitarnemu odboru Efte. Odbor je soglasno potrdil predlog odločbe o odobritvi nacionalnega programa, ki ga je ustanovila Islandija za nadzor salmonele pri perutnini in perutninskih proizvodih. Zato je osnutek ukrepov v skladu z mnenjem Odbora –

SPREJEL NASLEDNJO ODLOČBO:

1. Nacionalni program, ki ga je ustanovila Islandija za nadzor salmonele v matičnih jatah vrste Gallus gallus, pri nesnicah vrste Gallus gallus, v jatah brojlerjev ter jatah puranov, se odobri.

2. Ta odločba je naslovljena na Islandijo.

3. Odločba začne veljati takoj.

4. Ta odločba je verodostojna v angleškem jeziku.

V Bruslju, 14. julija 2015 Za Nadzorni organ Efte Helga JÓNSDÓTTIR Članica kolegija Markus SCHNEIDER Vršilec dolžnosti direktorja

(1) UL L 325, 12.12.2003, str. 1.

(2) UL L 139, 30.4.2004, str. 55.

(3) UL L 61, 11.3.2010, str. 1.

(4) UL L 138, 26.5.2011, str. 45.

(5) UL L 71, 9.3.2012, str. 31.

(6) UL L 340, 13.12.2012, str. 29.